KASIHAN Ujang. Nyo idak pacak apo-apo. Cucung kesayangan Andung tu sakit gigi karno banyak nian makan lempuk durian di rumah kawannyo semalam. Nyo memang senang nian ke lempuk nang jadi makanan khas Bengkulu kini ko. Kalu dibeli, rasonyo idak mungkin karno hargonyo semahal idak. Makonyo, waktu di rumah kawanyo tu banyak lempuk dihidangkan, nyo lantak galo. Juadah lainnyo di pinggirkan ajo. Ditambah lagi minum syrup jugo manis.
Penyudahnyo, semalaman ko nyo bolak balik di kamar ajo. Makan idak lemak, tidur apo lagi. Sakitnyo gentak-gentak sampai ke ulu hati. Pokoknyo, sakitnyo tegalau nian. Untung pipinyo idak bengkak kiri kanan dan nyo idak sekolah, kalu sekolah pacak begaduh manjang kek kawan-kawannyo tu lah.
‘’Kalu ndak cepek sembuh, jangan di kamar manjang Jang. Elok kau jalan-jalan ke mall. Kalu kau jalan-jalan, ambo raso cepek sembuhnyo,’’ kecek Andung ngucak Ujang nang tampak tidur-tiduran di ate kerosi di berendo.
‘’Yo Jang. Apo nang dikecek Andung itu benar. Idak salah. Kalu kau ke mall, pasti langsung sembuh,’’timpal Dodo ndukung Andung pas nengok Ujang masih idak banyak ngecek karno nahan sakit gigi.
Dengar kecek Andung cam tu, Ujang sebenarnyo mane. Tetapi setelah nyo pikir, kecek Andung tu ado benarnyo jugo. Karno, di mall tu banyak penegokan. Kalu banyak penegokan, raso sakit tu idak teraso nian. Apolagi tetengok ke anak gadis nang elok-elok tu.
‘’Amboko lah sembuh Ndung. Idak apo-apo lagi,’’kecek Ujang icak-icak idak sakit lagi.
‘’Ngicu nyo tu Ndung. Tengok ajo, dari tadi nyo diam ajo. Biasonyo, kalau nyo sehat, nyo ngota manjang. Pasti nyo idak di rumah kalu sehat,’’kecek Dodo.
‘’Ambo ko serius. Cuman ambo lagi male ajo ngecek. Ambo male melayani Dodo tu,’’ baleh Ujang sengit.
‘’Sudahlah. Jangan begaduh manjang. Makonyo, jago kesehatan. Temasuk soal gigi. Jangan galak cungkil gigi kek obeng. Ambo lah sering nian ngecek jangan cungkil gigi tu. Tapi kau idak ngapik. Itu lah akibatnyo kalu kau idak ngapik kecek orangtuo,’’kecek Andung ninggi sambil mindahkan suginya jak sepiak kiri ke sepiak kanan.
Dengar Andung ngecek cungkil gigi ke obeng tu, Dodo tegelak gedang. Karno, lucu nian. Maso orang cungkil gigi ke obeng. Idak masuk akallah. Paling pakai bekas korek api. Ujang jugo senyum-senyum ajo ndengar kecek Andung.
‘’Andung ko ado-ado ajo. Maso cungkil gigi ke obeng. Bisa bederai galo gigi Ujang tu kelak Dung. Itu hal yang mustahal Dung,’’ kecek Dodo baolok-olok.
‘’Supayo mudah dikenang Ujang ajo. Kalu ambo kecek pakai lidi sapu atau lidi bekas korek api mungkin nyo idak ngapiknyo. Siapo tau kalu Andung ngecek pakai obeng tu lanang tu idak lagi sering cungkil giginyo tu. Tapi, cukup digosok secaro teratur pagi kek sore ajo dengan sikat gigi.’’
‘’Sudahlah kalu cam itu, Ambo pai dulu. Tambah pening palak ambo kalau cam iko manjang,’’kecek Ujang sambil bejalan ninggalkan rumah.
‘’Merajuk ni ye!’’kecek Dodo baolok-olok pas nengok Ujang lah bejalan ninggalkan rumah tu.
‘’Ujang-Ujang. Ado-ado ajo peragai kau ko!,’’kecek Andung sambil bejalan ke dalam. Dodo cam itu jugo.(yar)
Tegalau Nian
KASIHAN Ujang. Nyo idak pacak apo-apo. Cucung kesayangan Andung tu sakit gigi karno banyak nian makan lempuk durian di rumah kawannyo semalam. Nyo memang senang nian ke lempuk nang jadi makanan khas Bengkulu kini ko. Kalu dibeli, rasonyo idak mungkin karno hargonyo semahal idak. Makonyo, waktu di rumah kawanyo tu banyak lempuk dihidangkan, nyo lantak galo. Juadah lainnyo di pinggirkan ajo. Ditambah lagi minum syrup jugo manis.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn epo_Latn min_Latn